b'\n_START_ARTICLE_\nSally Fletcher\n_START_PARAGRAPH_\nSally Louise Fletcher (f\xc3\xb8dt Copeland, tidligere Keating) er en fiktiv figur i den australske s\xc3\xa5peserien Home and Away. Rollen er spilt av skuespillerinnen Kate Ritchie. Hun var med i serien fra begynnelsen, fra f\xc3\xb8rste episode 17. januar 1988 til april 2008 (i Norge 1990\xe2\x80\x932010).\n_START_SECTION_\nBiografi\n_START_PARAGRAPH_\nDa Sally var liten, ble moren, Diana, og faren, som var alkoholiker, separert, og Diana lot ikke faren f\xc3\xa5 treffe tvillingbarna deres. Han regnet med at han ikke hadde noen sjanse i en rettssal, s\xc3\xa5 Aaron Copeland (faren) tok saken i egne hender og dro fra stedet med s\xc3\xb8nnen, og Sallys tvilligbror, Miles. Han lot imidlertid Sally v\xc3\xa6re igjen, han syntes ikke at livet p\xc3\xa5 loffen, passet for en liten jente. Diana forandret hennes og Sallys etternavn til Keating, som var hennes pikenavn, og giftet seg s\xc3\xa5 med Derek Wilson. Ikke lenge etter, ble ekteparet drept i en b\xc3\xa5tulykke, og mormoren til Sally, fikk ansvaret for henne. Uheldigvis utviklet fru Keating alzheimer noen \xc3\xa5r senere, og da det ble kjent at Sally ikke var p\xc3\xa5 skolen fordi hun var hjemme og tok vare p\xc3\xa5 mormoren, ble hun sendt til et barnehjem, mens mormoren ble sendt til et pleiehjem. Sally ble snart tatt inn av fosterforeldrene Tom og Pippa Fletcher. I forvirringen da hun vokste opp glemte hun faren og broren sin, og trodde at stefaren hennes, som d\xc3\xb8de sammen med moren hennes, var hennes biologiske far. Imidlertid skapte hun en fantasivenn, Milco, som hjalp henne med \xc3\xa5 komme igjennom den vanskelige tiden og forvirringen. Det ingen den gang visste, var at Milco faktisk var kallenavnet til den broren som hun hadde mistet og glemt. _NEWLINE_Sally var en av Tom og Pippas opprinnelige fosterbarn, som var med helt fra starten p\xc3\xa5 serien, sammen med Carly, Steven, Frank og Lyn. Hun kom til \xc3\xa5 bli en av de lengstv\xc3\xa6rende og faste figuren i serien, mens andre kom og gikk. Av de andre, var hun n\xc3\xa6rmest Sophe Simpson, Sam Marshall og Shannon Reed. En annen n\xc3\xa6r venn var Lance Smart, som bodde i en husbil i p\xc3\xa5 campingplassen Summer Bay Caravan Park. _NEWLINE_Sally var ikke slik som de andre fosterbarna. De var i ten\xc3\xa5rene, mens Sally var 8 \xc3\xa5r gammel i den f\xc3\xb8rste episoden da familien flyttet til Summer Bay, og at hun var den eneste de adopterte. Ikke lenge etter seriens begynnelse, d\xc3\xb8de imidlertid Tom, og Pippa giftet seg igjen \xc3\xa5ret etter med Michael Ross. Det tok en god stund f\xc3\xb8r Sally aksepterte Michael, men hun gjorde det tl slutt, selv om hun ofte minnet han p\xc3\xa5 at hun kom inn i familien f\xc3\xb8rst. Det skulle komme flere tragedier. Dale, adoptivbroren til Sally og det eneste biologiske barnet til Pippa og Michael d\xc3\xb8de like etter at det ble f\xc3\xb8dt, av krybbed\xc3\xb8d.  _NEWLINE_Sallys ektemann, Flynn, d\xc3\xb8de av hudkreft.'